Սինքլեր Լյուիս

Սինքլեր Լյուիս (, ), ամերիկացի գրող, առաջին ամերիկացին է, որ ստացել է գրականության Նոբելյան մրցանակ (1930 թվական) «պատմողական հզոր ու արտահայտիչ արվեստի և երգիծանքով ու հումորով նոր տիպեր ու կերպարներ կերտելու հազվագյուտ տաղանդի համար»։

Ընտանիքը։ Առաջին քայլերը գրականության բնագավառում 

Ծնվել է նոր կառուցված Սոկ Սենթր քաղաքում, Մինեսոտա, քաղաքի միակ բժշկի ընտանիքում։ Տասնհինգ տարեկանից աշխատել է տեղի տպարանում որպես գրաշար։  Դեռ համալսարանում սովորելու ժամանակ և դրան հաջորդած տարիներին ծավալել է լրագրողական գործունեություն, աշխատել նույնիսկ  ծայրագավառային տարբեր հրատարակչություններում՝ Այովայից մինչև Կալիֆոռնիա,  հոժարակամ կատարել  լրահաղորդի դերը։ Հենց այս աշխատանքի ընթացքում Լյուիսը հանգամանորեն ծանոթացել է ամերիկյան գավառական կյանքին, հասարակ ամերիկացիների կենցաղին ու բարքերին։

Այդ ժամանակից սկսած՝ գրել է ոչ միայն  լրագրային ակնարկներ, այլև բազմաթիվ պատմվածքներ, որոնք հրատարակվում էին այն թերթերում, որոնց աշխատակցում էր։

Լյուիսի առաջին վեպը՝ «Մեր պարոն Ռենը» (), հրատարակվել է 1914 թվականին։

1916 թվականին սկսնակ գրողը ծանոթացել է Ջեկ Լոնդոնի հետ, որը խոր ստեղծագործական ճգնաժամի մեջ էր։ Լոնդոնը որոշել էր սյուժե գնել իր նոր վեպի համար, և Լյուիսը վաճառում է նրան սյուժե, որն սկզբում վերնագրված էր «Սպանությունների բյուրո»։ Սակայն այդ վեպը Լոնդոնը հասցրեց միայն սկսել, քանի որ 1916 թվականի նոյեմբերի 22-ին անսպասելի մահացավ։ Սյուժեի համար վճարված գումարով Լյուիսը նոր վերարկու կարողացավ գնել։

Մրցանակներ և կոչումներ 
 1926 թվականին արժանացել է Պուլիցերյան մրցանակի, սակայն հրաժարվել է այն ընդունել։
 1930 թվականի գրականության Նոբելյան մրցանակի դափնեկիր է։
 Սոկ Սենթր քաղաքի փողոցներից մեկը կրում է Սինքլեր Լյուիսի անունը։

Ծանոթագրություններ

Արտաքին հղումներ 

 Սինքլեր Լյուիսը standardebooks.org-ում
 Սինքլեր Լյուիսի Նոբելյան ճառի բնօրինակը 

Ամերիկացի գրողներ
20-րդ դարի վիպասաններ
20-րդ դարի ամերիկացի վիպասաններ
Պուլիտցերյան մրցանակակիրներ
Եյլի համալսարանի շրջանավարտներ
Ամերիկացի դրամատուրգներ
Ամերիկացի լրագրողներ
Ամերիկացի նոբելյան մրցանակակիրներ
Ամերիկացի աթեիստներ
Ամերիկացի տղամարդ վիպասաններ
Ամերիկացի բանաստեղծներ
Ամերիկացի երգիծաբաններ
20-րդ դարի ամերիկացի գրողներ
Ամերիկացի վիպասաններ